**Učebné osnovy – všeobecná časť**

**Predmet: *Maďarský jazyk a literatúra***

**Ročník: siedmy**

**Rozsah vyučovacej hodiny: 5 hodín týždenne/ 165 hodín ročne**

**1. Charakteristika predmetu**

Vyučovací predmet maďarský jazyk a literatúra má v podsystéme národnostného školského vzdelávania Slovenskej republiky centrálne postavenie. Maďarčina je na Slovensku menšinovým jazykom. Pre príslušníkov maďarskej národnosti je hlavným komunikačným prostriedkom zároveň významným symbolom národnej identity ako aj kultúry. Maďarský jazyk a literatúra ako vyučovací jazyk v Štátnom vzdelávacom programe patrí do vzdelávacej oblasti: Jazyk a komunikácia.

Hlavným cieľom vyučovania je rozvíjanie komunikačných schopností žiakov. Je potrebné chápať jazyka ako nástroja myslenia a komunikácie medzi ľuďmi, čo by sa vo vyučovaní jazyka malo premietnuť do zámerného preferovania rozvoja komunikačných kompetencií, ktoré budú istým teoretickým i praktickým východiskom ich ďalšieho rozvíjania v ostatných vyučovacích predmetoch s ohľadom na ich špecifické potreby.

Najväčší akcent sa kladie na vlastnú tvorbu jazykových prejavov, prácu s informáciami, čitateľskú gramotnosť, schopnosť argumentovať a pod.

Primárnym v literárnej výchove sa stáva rozvoj schopnosti žiaka poznávať svet a zmocňovať sa ho esteticko-umeleckými prostriedkami a úsilie odstrániť z vedomia žiaka presvedčenie jedinečnosti a nenahraditeľnosti kognitívneho prístupu k svetu a smerovanie k pochopeniu špecifík, ktoré v poznávacom procese predstavuje estetické osvojovanie reality. Obsahové osnovanie predmetu smeruje k rozvíjaniu čitateľských kompetencií, resp. súboru vedomostí, zručností, hodnôt a postojov zameraných na príjem umeleckého textu, jeho analýzu, interpretáciu a hodnotenie. Najdôležitejším prvkom v tejto koncepcii literárnej výchovy je sústredenie dôrazu na čítanie ako všestranné osvojovanie umeleckého textu. Cieľom sa stáva rozvoj čitateľských schopností, ktoré ďaleko presahujú aspekt technického zvládnutia čítaného textu a smerujú k prijatiu jeho obsahu.

Dobré zvládnutie jazykového učiva a najmä komunikatívnych kompetencií vytvára predpoklad na rozvinutie schopnosti úspešne sa uplatniť na trhu práce a v súkromnom živote. Jazyk sa chápe ako znak národnej a individuálnej identity, ako prostriedok komunikácie a profesionálnej realizácie a prostriedok na vyjadrovanie citov a pocitov.

**2. Výchovné a vzdelávacie stratégie**

*Poznávacie a rečové kompetencie*

Verejná prezentácia textu, verejný prejav

1) Pri ústnom prejave dodržiavať správne dýchanie, artikuláciu, spisovnú výslovnosť a správne uplatňovať suprasegmentálne javy.

2) Pri ústnom prejave primerane uplatňovať mimojazykové prostriedky.

3) Reprodukovať umelecký aj vecný text (doslovne, podrobne, stručne).

*Pamäťové, klasifikačné a aplikačné zručnosti*

1) Zapamätať si potrebné fakty a definície a vedieť demonštrovať ich znalosť.

2) Vysvetliť podstatu osvojených javov a vzťahov medzi nimi.

3) Na základe indukcie a zovšeobecnenia odvodiť charakteristiky (definície) nových javov.

4) Usporiadať známe javy do tried a systémov.

5) Aplikovať jazykovedné vedomosti na vecné a umelecké texty.

6) Pri písomnom prejave aplikovať pravopisnú normu.

*Analytické a syntetické zručnosti*

1) Uskutočniť jazykovú analýzu textu a vytvárať jazykový systém.

2) Odlíšiť medzi sebou umelecký a vecný text.

3) Odlíšiť medzi sebou texty z hľadiska jazykového štýlu, slohových postupov a slohových útvarov/žánrov.

*Tvorivé zručnosti*

1) Vytvoriť vlastný text na základe dodržiavania stanoveného slohového útvaru/žánru, slohového postupu, jazykového štýlu.

2) Ústne prezentovať vlastný text.

3) Napísať krátky príbeh (vlastný zážitok alebo vymyslený príbeh).

4) Dokončiť rozprávanie alebo neukončené prozaické dielo.

5) Zdramatizovať kratší prozaický alebo básnický text.

*Informačné zručnosti*

1) Používať jazykové príručky a slovníky, korigovať podľa nich vlastné texty.

2) Vyhľadávať, spracúvať a používať informácie z literárnych prameňov a internetu.

*Komunikačné zručnosti*

1) Adekvátne komunikovať s prihliadnutím na komunikačnú situáciu.

2) Vyjadrovať sa neverbálne a chápať neverbálnu komunikáciu.

3) Verejne prezentovať a obhájiť vlastný názor.

**3. Obsahový štandard - Jazyková komunikácia**

*Gramatika, štylistika, pravopis*

1. Slovné druhy, ktoré vyjadrujú gramatický vzťah

Členy: určitý a neurčitý, postpozície, spojky

2. Slová- vety

Citoslovcia

Častice

3. Veta

podľa zloženia – jednoduchá (holá, rozvitá), súvetie

podľa obsahu – oznamovacie, opytovacie, rozkazovacie, zvolacie, želacie

Kladné a záporné vety

4. Vetné členy

Základné vetné členy – prísudok, podmet

Rozvíjacie vetné členy – predmet, príslovkové určenie, prívlastok, prístavok

Prísudok – slovesný, menný, slovesno-menný

Podmet – určitý, neurčitý, prisudzovací sklad, zhoda podmetu s prísudkom

Predmet – určitý, neurčitý, sklad s predmetom

Príslovkové určenie – času, miesta, spôsobu, príčiny, pôvodu, miery atď.

Sklad s príslovkovým určením

Prívlastok – druhy prívlastkov, sklad s prívlastkom

Prístavok

Viacnásobné vetné členy – priraďovacie syntagmy

5. Pravopis

Oslovenie vo vetách – čiarka pri oslovení

Spodobovanie s príponami -val, -vel

6. Slohový výcvik – rozhovor, dialóg, interview, práca s rôznymi textami, komunikačné

situácie, odosielateľ, prijímateľ

*Literatúra*

1. Maďari v období sťahovania národov, v období osídlenia vlasti, šamani.

2. Stredoveká literatúra – slohy stredovekého výtvarníctva, stredoveké kroniky: iniciály, legendy, kódexy. Anonymus, Kézai Simon, Kálti Márk

3. Maďarské jazykové pamiatky: Tihanyi apátság alapítólevele, Halotti beszéd és könyörgés, Ómagyar Mária-siralom, Margit-legenda, Ferenc-legenda

4. Humanizmus a renesancia – renesencia v umení, dvor kráľa Matiáša, šírenie renesancie a humanizmu.

Janus Pannonius – epigram, elégia; Pannónia dicsérete, Búcsú Váradtól

Reformácia v Maďarsku – preklad Biblie (Károlyi Gáspár)

Tinódi Lantos Sebestyén

Balassi Bálint – Balassiho strofa; ľúbostné básne: Hogy Júliára talála

pobožné básne: Adj már csendességet

vojenské básne: Egy katonaének

5. Obdobie baroku – výtvarníctvo, architektúra, hudba a literatúra

Zrínyi Miklós – epos; Szigeti veszedelem

6. Obdobie osvietenstva – encyklopedisti, maďarskí jakobíni, Časomerná prozódia (základy)

Kazinczy Ferenc – obnovenie jazyka; Írói érdem, Fogságom naplója

Csokonai Vitéz Mihály – Még egyszer Lillához, Reményhez, Zsugori uram, Szerelemdal a csikóbőrös kulacshoz

Katona József – dráma; Bánk bán

7. Obdobie reforiem

Kölcsey Ferenc – Himnusz, Huszt, Emléklapra

Vörösmarty Mihály – A búvár Kund, Szózat, Szép Ilonka, A merengőhöz,

8. Romantická literatúra

Petőfi Sándor – A borozó, Fa leszek, ha...., Szeptember végén, Szabadság szerelem,

Az Alföld, XIX. század költői, Nemzeti dal, Egy gondolat bánt engemet

Arany János – Szondi két apródja, A walesi bárdok, Családi kör, Tengeri hántás, Tetemre hívás

Jókai Mór – román; Az arany ember, Szegény gazdagok, A kőszívű ember fiai

**4. Kľúčové pojmy - Jazyková komunikácia**

*Zvuková rovina jazyka a pravopis*

spodobovanie s príponami -val, -vel

čiarky a spojky

čiarka pri oslovení

*Významová/lexikálna rovina*

funkcia postpozícií – miatt, végett

predmetové, bezpredmetové slovesá

*Tvarová/morfologická rovina*

prípona predmetu

prípona príslovkového určenia

zhoda podmetu s prísudkom

určitý, neurčitý predmet

ustálené spojenia

*Syntaktická /skladobná rovina*

veta

jednoduchá – holá, rozvitá

zložená

podľa obsahu – oznamovacia, opytovacia, rozkazovacia, želacia, zvolacia

opytovacie vety – zisťovacie, doplňovacie

syntagmy : podraďovacie, priraďovacie

základné vetné členy: prísudok – slovesný, menný, slovesno-menný

 podmet – určitý, neurčitý

predmet – určitý, neurčitý, sklad s predmetom

príslovkové určenie – času, miesta, spôsobu, príčiny, pôvodu, sklad s príslovkovým určením

prívlastok

prístavok

*Komunikácia a sloh*

komunikačné situácie – odosielateľ, prijímateľ, SMS, e-mail, dialóg, rozhovor, interview

**Všeobecné pojmy – Literatúra**

šaman

sťahovanie národov

osídlenie vlasti

stredovek

latinský jazyk

románsky sloh

gotický sloh

maďarské jazykové pamiatky

renesancia

renesancia

humanizmus

reformácia

Sväté písmo

barok

protireformácia

monumentalita

osvietenstvo

encyklopedisti

maďarskí jakobíni

obnovenie jazyka

maďarské národné divadlo

prvé noviny, časopisy

romantizmus

obdobie reforiem

**Literárne žánre a druhy**

kroniky (iniciály, miniatúry)

povesti

legendy

kódexy

gesty

epigram

elégia

epos

vojenské, pobožné, ľúbostné básne

dráma

hymnické básne

básnický list

balada

novela

román

**Štylizácia textu**

básnické obrazy

prirovnanie

personifikácia

metafora

aliterácie

básnický prívlastok

metonymia

básnická otázka

**Štruktúra diela**

kompozícia eposu

kompozícia drámy

kompozícia románu

kompozícia balady

**Metrika**

Balassiho strofa

časomerná prozódia

prízvučná prozódia

**5. Ciele vyučovacieho predmetu - Jazyková komunikácia**

* Vedieť rozoznať v texte postpozície.
* Správne používať postpozície – miatt, végett.
* Správne používať spojky vo vete.
* Ovládať pravopis čiarky pred spojkami.
* Rozoznať v texte citoslovcia.
* Ovládať pravopis citosloviec vo vete (nem, ne, sem, -e).
* Vedieť správne používať čiarky za časticami.
* Vedieť rozdeliť vety podľa zloženia a obsahu.
* Rozoznať holú a rozvitú vetu.
* Správne rozlišovať druhy prísudku.
* Vo vete nájsť slovesný, menný a slovesno-menný prísudok.
* Rozpoznať prisudzovací sklad.
* Rozoznať určitý a neurčitý podmet.
* Ovládať zhodu podmetu s prísudkom.
* Vo vete nájsť predmet, rozoznať či je určitý alebo neurčitý.
* Správne rozlišovať sklad s predmetom.
* Vedieť rozlišovať druhy príslovkového určenia.
* Poznať funkciu postpozícií pri rozlišovaní druhov príslovkového určenia.
* Správne písať viacnásobné príslovkové určenie.
* Ovládať pravopis spodobovania v príslovkových určeniach.
* Rozoznať v texte rôzne druhy prívlastkov.
* Vedieť rozlišovať prívlastkový sklad od slovesno-menného prísudku.
* Vyjadriť vlastnícky vzťah pomocou prívlastkov.
* Rozoznať prístavok vo vete, rozlišovať od ostatných vetných členov, dôležitosť čiarok.

**Komunikácia a sloh**

* Vyjadrovať sa zrozumiteľne.
* Rešpektovať základné komunikačné pravidlá.
* Pripraviť rozhovor.
* Charakterizovať sms a e-mail správy.
* Napísať interview.
* Plynule a zrozumiteľne zreprodukovať obsah prečítaného textu.

**Literatúra**

* Čítať plynule s porozumením rôzne druhy textov.
* Vedieť reprodukovať čitateľský zážitok vlastnými slovami.
* Vytvoriť si vlastný názor k postavám a situáciám.
* Po prečítaní textu vedieť určiť žáner textu na základe literárnoteoretických poznatkov: legendy, kroniky, epigram, elégia, epos, ľúbostné a vojenské básne, dráma, hymnické básne, básnický list, balada, novela, román.
* Na základe získaných poznatkov vedieť stručne charakterizovať obdobie: renesancie, baroku, osvietenstva, romantizmu a obdobie reforiem.
* Pri práci s textom správne používať vedomosti z metriky: Balassiho-strofa, refrén, rým, prízvučná prozódia a základy časomernej prozódie.
* Vedieť nájsť v prečítanom diele: prirovnanie, metaforu, metonymiu, básnickú otázku, aliterácie, básnický prívlastok.
* Charakterizovať literárne postavy.
* Zostaviť stručnú dejovú osnovu prečítaných diel alebo úryvkov: Margit-legenda, Ferenclegenda, Szigeti veszedelem, Zsugori uram, Bánk bán, A búvár Kund, Szép Ilonka, Szondi két apródja, A walesi bárdok, Tengeri hántás, Tetemre hívás, Az arany ember, A kőszívű ember fiai.

**6. Hodnotenie**

Prospech žiaka sa klasifikuje. Pri hodnotení a klasifikácii výsledkov žiakov sa bude postupovať podľa Metodických pokynov na hodnotenie žiakov základných škôl č. 22/2011.

Prospech sa bude klasifikovať známkou výborný – nedostatočný.

Hodnotenie žiakov bude založené na kritériách v každom vzdelávacom výstupe. Cieľom hodnotenia je poskytnúť žiakovi a jeho rodičom spätnú väzbu o tom, ako žiak zvládol dané učivo, v čom má nedostatky a aké pokroky naopak dosiahol. Súčasťou hodnotenia je tiež povzbudenie do ďalšej práce.

Formy hodnotenia:

• ústna forma,

• hodnotenie známkou,

• zohľadnenie aktivity,

• hodnotenie bodovaním,

• hodnotenie písomným testovaním.

Klasifikácia písomných a didaktických testov:

|  |  |
| --- | --- |
| Percentá | známka |
| 100% - 88%  | výborný |
| 87% - 75% | chválitebný |
| 74% - 50% | dobrý |
| 49% - 25% | dostatočný |
| 25% - 0 | nedostatočný |

Na klasifikáciu diktátov sa používa nasledovná stupnica hodnotenia:

|  |  |
| --- | --- |
| Počet chýb | Známka |
| 0 – 3  | výborný |
| 4 - 6 | chválitebný |
| 7 - 9 | dobrý |
| 10 - 12 | dostatočný |
| 13 - | nedostatočný |

**7. Učebné zdroje**

* Bolgár K.-Bukorné Danis E.: Magyar nyelv az lapiskola 7.osztálya számára, vyd. SPN, 2011
* Ádám Borbála: Magyar irodalom a 7.osztály számára, vyd.TERRA, 2012 Bratislava